Bai, mesedez, agindu nazaten | Oharrak & Hondarrak\nBai, mesedez, agindu nazaten\nPosted on 2019/11/07 by ibanzaldua\nDuela ez hainbeste gazteentzako literatur sari banaketa batean suertatu nintzen, eta idazle (kontsakratu) batek irabazleei zuzendutako adore-hitzak entzutea egokitu zitzaidan. Baina egon zen diskurtso oro har korrektoan kirrinka egin zidan zerbait, eta izan zen “aukera askatasun osoaz” idazleak egiten zuen nolabaiteko gorazarrea: “Maite dena ezin da alde batera utzi. Ezin da baztertu. Ezin da norberaren baitatik erauzi. Horregatik, ez utzi inori agintzen zer irakurri behar duzuen. Noiz irakurri behar duzuen. Zer den irakurtzeko egokia eta zer ez” (letra etzanak nireak dira). Ulertzen dut mota honetako aholku-mintzaldiak oso balakariak izan daitezkeela gazteen izpiritu oro har aurrerakoi eta are iraultzailearentzat. Baina gaia serioegia da, nire ustez, bide horretatik bestela bezala jotzeko.\nAlde batetik, kritikaren ukazioaren usain handiegia hartzen diedalako ildo horretako argudioei. Bai, badakit ohituegi gaudela, gurean, iruzkin-deskriptibo-eta-kontuz-gero-ahalik-eta-balioespen-gutxienekora, baina horrek ez du kentzen benetako kritikaren funtzioak baloratiboa izan beharko lukeela, “zer den irakurtzeko egokia –ona– eta zer ez –txarra–” adierazi beharko lukeela, argi eta garbi. Eta zergatik, noski.\nBestetik, eskolaren paperaren gutxiespenaren aire liberalegia dutelako hitzok. Eta eskola da, batzuetan, gazte batzuek irakurketaren mundura hurbiltzeko izango duten talaia bakarra. Argi baitago ez dauzkala aukera berberak “noiz” eta “zer” irakurtzen duen hautatzeko gurasoen biblioteka ondo hornituta eskura daukan klase altu/ertaineko gazte batek, edo errenta apaleko familia bateko batek. Literaturaren munduarekin kontaktua izateko aukera bakarra, gazte askorentzat, hezkuntza-sistema eta bere irakurketa –horreur– inposatuak dira.\nEta, bestetik, eta aurrekoarekin lotuta, gidaritza giza ikasketa-prozesu guztien oinarrian dagoelako, edo egon delako orain arte behintzat. Eta gidaritzak derrigortze maila bat dakar berarekin batera. Derrigortze hori, gainera, gozagarria eta guzti bihur daiteke, ondo aplikatuz gero: plazera, benetakoa, ahaleginaren eta batzuetan are minaren –fisikoaren, espiritualaren– ondoren datorrela gauza jakina da. Kirola da horren adierazle argia.\nNik ez dakit, adibidez, zer nolako irakurlea, eta, ondorioz, idazlea izango nintzakeen nire institutu publikoko literatura irakasle apartek, modu ezberdinetan –derrigorrezko irakurketen bitartez, aholkuen bidez, liburuak maileguan utziz…– adierazi izan ez balidate “zer zen irakurtzeko egokia eta zer ez”. Susmatzen dut zein izan zitekeen emaitza, eta mikroukronia pertsonal hori ez dut oso gogoko.\nEzinbestean, gogora etorri zitzaidan Javier Mestre idazle eta institutuko irakasleak eldiario.es egunkarian argitaratutako “¿Por qué los obligamos a leer?” artikulu etsi bezain argigarria (2019-IX-3), non, azken urteotan ikasleek liburuak irakurtzeko dauzkaten gero eta zailtasun handiagoek islatzen duten aldaketa kulturalaren analisi zorrotz baten ostean, hauxe baitzioen: “aldi berean errazak eta intentsuak diren berehalako gozamenek osatutako aisialdi batek, irakurketaren hastapenetarako ezinbesteko baldintzak baliogabetzen ditu azkenean (…). Irakurtzeak entrenamendua eskatzen du, eta jarduera argiki akumulatiboa da: irakurketa bakoitza aurrekoetan oinarritzen da, eta plazera ateratzea ezinezkoa da aldez aurretiko konpromiso nabarmen bat gabe (…). Irakasleok ez badugu irizpide bat inposatzen, literaturaren heriotza dekretatzen ari gara epe ertainera, eta produktu industrialekiko ordezkapen progresiboa, zeinen eredu tristeena Geronimo Stilton baita”. Irakurtzea eta edozer irakurtzea ez dira, tamalez, kontu bera.\nNik agindu nazaten eskatuko nuke, ez kontrakoa. Gero, norberak ikusiko du ea aginduari men egin ala ez. Baina ez nioke, inola ere ez, eta abiapuntu gisa, aginduari uko egin nahi. Badaezpada ere.\n[Artikulu honen bertsio pixka bat laburragoa Ortzadar gehigarrian argitaratu zen 2019ko irailaren 21ean].\nPost hau Ortzadar atalera eta Eskola,Irakurketa,Javier Mestre,Plazera laburpen hitzekin ibanzaldua-k bidalia da. Gogokoetara gehitzeko lotura iraunkorra.


Irekia Eusko Jaurlaritza - Gobierno Vasco :: Biztanleak pozik agerdu dira euren udalerrietan dagoen garraio kolektiboaren eskaintzarekin\nBiztanleak pozik agerdu dira euren…\nBiztanleak pozik agerdu dira euren udalerrietan dagoen garraio kolektiboaren eskaintzarekin, hala ere, auto edo moto pribatua da gehien erabiltzen duten garraio modua (%35ek egunero edo ia egunero erabiltzen dute), Prospekzio Soziologikoen Kabinetearen Garraioa eta Mugikortasunari buruzko txostenaren arabera. Garraio kolektiboa, berriz, egunero edo ia egunero hamarretik bik baino ez dute erabiltzen: autobusa %12k, metroa %8k, trena %2k eta tranbia %1ak. Garraio publikoaren erabilera 2004koaren parekoa da.\nDena den, aukeratu ahal izatekotan euskal herritarrak garraio publikoaren aldeko hautua egiten dute (%44), eta bigarren lekuan, ibilgailu pribatua (%33). Garraio publikoaren hautua gehiago egiten dute Bizkaian (%53), emakumeek (%50) eta atzerriko etorkinek (%69). Ibilgailu pribatua erabiltzea ohikoagoa da udalerri txikietan (%55).\nJoan-etorrietarako garraiobide bat edo beste aukeratzeko arrazoi nagusia erosotasuna da (%61); hori da, arrazoi nagusiena garraio publikoa aukeratzen dutenen artean (%70) eta baita ibilgailu pribatua aukeratzen dutenen artean ere (%67). Aldiz, joan-etorria oinez edo bizikletaz egitea aukeratzen dutenen artean, arrazoi nagusiena osasuntsuagoa dela da (%55 eta %46, hurrenez hurren).\nEgunerokoan lantoki eta ikasketa zentroetarako joan-etorriak ere gehienbat ibilgailu pribatuan egiten dira, gehienek garraio publikoa erabili nahiko luketen arren\nLan egin eta ikasten ari direnek ere, egunerokoan lantokietara eta ikasketa-zentroetara egiten dituzten joan-etorrietan gehienbat auto pribatua erabiltzen dute (%47); %20 oinez joan ohi dira eta %14 autobusez. Lantokietara eta ikasketa-zentroetara auto pribatuan joaten diren gizonezkoen portzentajea (%52) emakumezkoena baino handiagoa da (%36), aldiz, emakumeek gehiago erabiltzen dute autobusa (%20, gizonezkoen %9aren parean), eta gehiago dira ere oinez joaten direnak (%23, gizonezkoen %17aren parean). Gazteenek ere gehiago erabiltzen dute garraio publikoa (%25) eta gutxiago kotxea edo furgoneta (%23).\nHamarretik zazpik euren bizilekutik 30 minutu edo gutxiagora lan egin edo ikasten dute (%71).\nGehienak lanera auto pribatuan joaten diren arren, eskura izango balituzte gehienek nahiagoko lukete garraio publikoa erabili (%23k metroa, %22k autobusa, %8k trena eta %2k tranbia). 2004 urtearekin alderatuz, gutxiago dira egun eguneroko joan-etorrietarako kotxea edo furgoneta (%26tik %22ra) eta metroa (%29tik %23ra) erabili nahiko luketenak, oraindik ere gehienek bi horiek aukeratzen dituzten arren gustukoenen artean. Aldiz, autobusa erabili nahiko luketen pertsonen portzentajeak gora egin du (%17tik %22ra).\nGarraio kolektiboaren eskaintzarekin pozik da jenda, azken urteetan hobera egin duela edo bere horretan mantendu dela uste da gainera\nGehienak oso edo nahikoa pozik agertu dira euren udalerrietan dagoen garraio kolektiboaren eskaintzarekin (%77). Poztasuna handiagoa da hiriburuetan (%85) eta eskasagoa udalerria txikiagoa den neurrian (%54 udalerri txikienetan).\nErdiek baino gehiagok uste dute garraio publikoak hobera egin dutela azken hiru urteetan (%55), eta %30ek uste dute berdin jarraitzen dutela, aldiz, soilik %5ak uste dute okerrera egin dutela. %38k uste dute Euskadiko garraio kolektiboak Estatukoak baino hobeak direla, %16k berdinak direla eta %4ek besterik ez okerragoak direla; %41ek ez dakite edo ez dute erantzuten. 2004 urteaz geroztik, handitu egin da Euskadiko garraio kolektiboa Estatukoa baino hobea dela uste dutenen portzentajea.\nAurre-ordainketa txartelek eskaintzen dutena positiboki baloratzen da, eta garrantzitsutzat jotzen da txartel bakarra sortzea lurralde osorako. Erabiliko dela aurreikusten da gainera\nHamarretik zortzik badute aurre-ordainketarako txartelen bat (%79); eta egiten den balorazioa oso ona edo ona da bidaietan egiten diren deskontuei dagokionez (%77) eta garraio mota ezberdinetan erabiltzeko dagoen aukerari dagokionez (%85).\nGehienek badakite txartela garraio mota ezberdinetan erabili daitekeela (%73); baina ez probintzia ezberdinetan erabili daitekeenik (%64).\nBiztanleek uste dute oso edo nahikoa garrantzitsua dela Euskal Autonomia Erkidego osoan erabili daitekeen txartel bakar bat egotea (%92). Gainera, %26k uste dute txartel bakar hori maiz erabiliko luketela eta %44k noizean behin; batez ere, gazteenen eta ikasleen artean.\nAzpiegiturekin ere pozik agertu da jendea: batez ere, metroa eta aireportuekin, gutxiago bigarren mailako errepideekin\nEuskadiko azpiegiturei buruz biztanleek egiten duten balorazioa ere gehienbat positiboa da. Hobekien baloratzen den azpiegitura metroa da (%67), eta bigarrena aireportuak (%59). Baloraziorik txikiena bigarren mailako errepideek jaso dute (%48). Tranbia, bi hiriburuetan soilik dagoenez, gutxiago ezagutzen da, eta %40 ez dute baloratu.\nHerritarrek uste dute azken hiru urteetan azpiegiturak hobetu egin direla (%50) edo bere horretan mantendu direla (%36), eta soilik %4ek uste dute okerrera egin dutela. Estatuarekin alderatuta, %39k uste dute Euskadiko azpiegiturak Estatukoak baino hobeak direla, eta %32k ez dute galdera hau erantzun edo ez dute erantzuten jakin. 2004 urteaz geroztik handitu egin da Euskadiko azpiegiturak Estatuakoak baino hobeak direnaren hautematea.\nBiztanleen %70k ez da astean zehar auto-ilaratan egoten. Portzentaje hori 2004koa baino dezente handiagoa da, orduan %64 ziren auto-ilaratan egoten ez zirenak; aldiz, orduan %29k astean bitan baino gehiagotan topatzen zituzten auto-ilarak, egun portzentaje hori %8ra jaitsi da.\n2004 urtearekin alderatuta, ia ez da aldatu trafiko istripuren bat izan duten biztanleen portzentajea.\nDirudienez, eskatzen dena gehiago da dauden garraio kolektibo eta azpiegiturak erabiltzeko erraztasunetan aurrera egitea, erosotasunaren mesedetan, garraio kolektibo eta azpiegituren eskaintza handitzea baino; herritarrak pozik baitaude dagoenarekin.\nGripeak goia harrapatu du Euskadin


Jiu jitsu brasildarreko munduko txapela jantzi gura du oraingoan Naiomi Matthews getxoztarrak - Getxo - Hiruka.eus\nJiu jitsu brasildarreko munduko txapela jantzi gura du oraingoan Naiomi Matthews getxoztarrak\nIker Rincon Moreno 2021-11-16 06:13\nIrailaren akabuan, Serbian, grapplingeko munduko titulu bikoitza lortu ondoren, Naiomi Matthews borrokalari getxoztarrak podium berri bat bilatuko du Abu Dhabin, oraingoan, jiu jitsu brasildarraren espezialitatean. Gaur, martitzenean, bidaiatuko da Arabiar Emirerri Batuetara, eta eguenean, hilaren 18an, lehiatuko da.\nNaiomi Matthews borrokalari getxoztarrak urrezko domina bi irabazi zituen joan den irailaren akabuan Grapplingeko Munduko Txapelketan. Izan ere, euskal ordezkaria grappling gi –kimonoagaz– eta grappling –kimonorik gabe– modalitateetan aritu zen, eta bietan gailendu zen. Orain, jiu jitsu brasildarreko onena izendatu gura du bere burua, eta, horretarako, eguenean lehiatuko da Abu Dhabiko Munduko Txapelketan (Abu Dhabi World Pro Jiu Jitsu Championship).\nGetxoztarrak gogoratu duenez, lehiaketa hori iaz jokatzekoa zen, eta hainbat ekimen eta zozketa abiatu zituen dirua batu eta bertara joan ahal izateko. Izan ere, deitoratu dutenez, berak ez du inolako babeslerik ezta diru-laguntzarik, eta bere poltsikotik ordaindu behar izaten ditu lehiaketa guztiotan parte hartzeko gastu denak. Iazkora ezin izan zen joan; oraingoan, baina, azkenengo txapelketako domina bien zapore gozo eta indar guztia batuta egingo dio aurre erronka berriari.\nIker Rincon Moreno aza 01 Getxo\nIker Rincon Moreno 2020 urr 20 Getxo\nAzaroaren 19an Abu Dhabin jokatzekoa den brasildar jiu jitsu munduko txapelketan (Abu Dhabi World Masters Jiu Jitsu Championship) parte hartzeko la...


Añana – LAIAeskolako programazioaren aurkezpena eta Añanako Kuadrillako III. Berdintasun Topaketa - laia - web.araba.eus\nAñana – LAIAeskolako programazioaren aurkezpena eta Añanako Kuadrillako III. Berdintasun Topaketa - laia\nAñana – LAIAeskolako programazioaren aurkezpena eta Añanako Kuadrillako III. Berdintasun Topaketa\nGaubea – 2019ko Irailak 28\nEskualdeko Topaketaren baitan LAIAeskolaren programa aurkeztuko da.\nBestalde, zahartzea ikuspuntu feminista betetik landuko dugu, gure gizartean egun ere emakume edo gizon gisa zahartzea berdina ez dela azaleratzeko.\n“Zahartzea emakumeen jabekuntzarako mekanismo aktibo gisa”\nEmakume bakoitzak nola zahartu nahiko lukeen erabakitzeko aukera nabarmentzen ahaleginduko gara eta administrazio publikoek prozesu horretan nola lagundu beharko luketen komunitate, gizarte eta parte-hartze babesaren bidez.\nJardunaldiko hizlariaren hitzetan, Mónica Ramos Toro, Antropologia Sozialean Doktore: “Zahartzeko modu aktibo eta gogobetegarri bakarra ez dago. Bestalde, nabarmendu nahi dugu, eta hortaz, emakume izanagatik diskriminazio bikoitza jasotzen dugula, emakume eta edadetua izateagatik. Sexu-orientazioagatik, bizitokiagatik, etniagatik etab. gauzatutako diskriminazioak ere kontuan hartu behar dira. Hortaz, ikuspegi feminista eta intersekzionala txertatzea beharrezkoa da, emakumeak ahaldunduago zahartu daitezen, bizitzan zehar barneratutako genero patroi eta rolen zamak sortzen dituen zailtasunak gaindi ditzaten eta aukera indibidual eta kolektiboz jositako zahartzaroaz goza dezaten”.\nMónica Ramos Toro (Antropologia Sozialean Doktore eta Genero Ikasketen 1. Ikerketa Saria, doktorego tesi onenagatik: “Emakume gisa zahartzea: zailtasunak, aukerak eta erronkak”)


Bigarren eskuko azoka egingo da abenduaren 13an — Alkarrekin Soraluze\nBigarren eskuko azoka egingo da abenduaren 13an\nAlkarrekineko Jasangarritasun taldeak berrerabilpen ohiturak sustatzeko asmoz, bigarren eskuko azoka antolatu du abenduaren 13an. Azokan edozein material trukatu, saldu edo besterik gabe emateko aukera egongo da. Liburuak, arropak, diskoak, jostailuak, kirol jardueretako tresnak, instrumentuak, altzariak… Antzeko edozein gauza trukatu, saldu edo eman ahal izango da.\nBigarren eskuko azoka bat.\n- Material dezente saldu, trukatu edo eman nahi duenak bere postu edo stana ipini beharko du. Horretarako izena eman beharko du abenduaren 10a baino lehen 665734043 zenbakira deituta edo ingurumena.soraluzekoudala@gmail.com helbidera idatzita.\n- Bestetik, material bat, bi edo hiru soilik prezio sinbolikoan saldu, trukatu edo eman nahi duenak ez du izena eman beharrik. Tresna edo material horien trukea ahalbidetzeko mahai handi bat egongo da. Egunean bertan lehen orduan bertara ekartzearekin nahikoa izango da.\nHonako baldintzak bete behar dira azokan parte hartzeko:\n- Soraluzetarra izatea edo Soraluzen erroldatuta egotea.\n- Ekartzen diren arropak garbiak egotea.\n- Ekartzen den material oro egoera onean egotea.\nAzoka kiroldegiko frontoian izango da 10:00etatik 14:00etara. Postuak jarri ahal izateko mahaiak antolatzaileek ipiniko dituzte. Giroa berotzeko musika eta salda eta txorizoa ere egongo dira.


Ildo honetan, Iraurgi Berritzenen gidaritzapean ospatutako bileran, hainbat gai landu dira:\nUrolanprest web orriaren eboluzioaren hazkundea positiboa berretsi da, web orriak hilabetero batazbeste dituen 1437 jarraitzaileak azpimarratuz\nIraurgi Berritzenek, Urola Erdiko herrien langabeziaren bilakaera 2017-2018an eta perfilaren ezaugarri nagusien azalpena egin du. Besteak beste, abenduko datuen arabera 1.359 pertsona daude langabezian, %8,8ko langabezia indizea, gizonezkoetan (%6,7) eta emakumezkoetan (%11,3) berriz. Langabetuen % 70,3ak oinarrizko ikasketak ditu.\nEragileen aldetik datozen hilabeteetan langabetuei eskainiko diren orientazio zerbitzuak eta prestakuntza ikastaroak azaldu zituzten, kontutan izanda eskualdeko langabetuen perfila.\nEskaintza honen informazio eguneratua urolanprest.eus web orrian jasotzen da eta difusiorako buletinak, mailchimp eta sare sozialak erabiltzen dira.\nAmaitzeko, eragileek azken bileran proposaturiko ekintzen inguruan emandako pausoak aztertu eta baloratu dira, datozen hilabeteetako lehentasunezko ekintzak berretsiz: Langabetuen perfilera (batipat emakumeak eta oinarrizko ikasketak) egokitutako prestakuntza eskaintza koordinatua indartzeko hainbat ekintza garatzen jarraitu elkarlanean: langabetuak prestakuntzara bideratu, erakundeekin harremanak indartu eskaintza berria sortzeko, kontratazio konpromesuarekin ikastaroak eta orientazio programak ikastaro teknikoekin antolatu. Hurrengo lan bileraren helburuetako bat, bazterkeria edo arrisku egoeran dauden pertsonen enpleagarritasuna sustatzeko ekintzak aztertzea izango da.\nUrolanprest elkarlan gunearen lan dinamikaren balorazio positiboa egin dute parte hartzaileek.\nInformazio gehiago www.urolanprest.eus web gunean.


Bedaioarrak jai giroan murgilduta dabiltza igandera arte | El Diario Vasco\nBedaioarrak jai giroan murgilduta dabiltza igandera arte\nE.B. Viernes, 9 septiembre 2016, 00:53\nAtzo hasi ziren Bedaioko jaiak. Txupinazoa eta gero, Meza Nagusia izan zuten Andra Mari Jaiokundearen elizan. Jarraian hamaiketakoa trikitilariekin. Jubilatuen bazkaria Abaetxe jatetxean izan zen eta arratsaldean, Alegiako Sutarri dantza taldearen emanaldia izan ziren. Gero, piota partidak eta gauean, afaria Artubi kultur elkartean. Giroa alaitzeko trikitilariak izan ziren.\nGaur berriz, arratsaldeko 18:00etan, patata tortila lehiaketa izango da. Gauean, 21:00etan, Zagi-ardoa (edaria elkarteak jarriko du). Ondoren dantzaldia Elustondo Anai-Arreba trikitilariekin goizalderarte. Goizaldera baratxuri zopa eta txokolate beroa elkartean.\nLarunbatean, arratsaldeko 17:00etan, haurrentzako jolasak izango dira. Gauekoi 21:00etan, herri afaria eta ondoren goizalderarte dantzaldia Izer eta Alabier eta Ansorregi-Larrañaga trikitilariekin. Goizaldera baratxuri zopa eta txokolate beroa elkartean.\nIgandea, goizeko 11:00etan, Meza Nagusia Andra Mari Jaiokundearen elizan entzun ahal izango da. Jarraian, hamaiketakoa trikitilariekin. 13:00. Bedaioko XXVII. Txirrindulari igoera (federatu gabeentzat) burutuko da eta arratsaldeko 17:00etan, Aimar Irigoien harrijasotzailea, Julen Alberdi eta Eneko Otaño aizkolariak arituko dira antolatutako herri kirol erakustaldian. Gaueko 21:00etan, afaria Artubi kultur elkartean. Ardi gixadua eta mondejuak). 24:00. Bedaioko jaiei amaiera suziriekin.\nBedaioko IX. zaldi lasterketa hilaren 18an izango da. Lasterketarako eta bazkarirako izen ematearen azken eguna hilaren 15ean telefono honetara deituz: Belen: 636 91 93 72 edo Marian: 610 60 58 98. Lasterketako inskripzioa 15 euro dira.\nEste domingo, misa cantada en Izaskun Ikastaroekin jarraitzen dute Gaztañondo elkartean


Zarautz Ehuntzen: 100 proposamen zehatz, eta zarauztarrekin gardentasunez hartutako konpromisoa • ZUZEU\nZarautz Ehuntzen aurkeztu genuen atzo eguerdian udal langileen aurrean, eta arratsaldean herriko talde, elkarte, eragile eta hainbat alorretako ordezkarien aurrean, eta gaur goizean egin dugun hedabideen aurreko agerraldia, ekimena zer den aurkezteko.\nZarautz Ehuntzen, azken batean, 100 egitasmo biltzen dituen udal-plana da.\nZarauztarren bizimodua hobetzeko 100 proposamen zehatz dira.\nBi urte eta gehiagoko bidean, norabidea eta iparrorratza argi izan du Udal Gobernuak: udal hauteskundeetan 4.276 zarauztarrek bozkatu zuten Bilduren udal programa, eta gerora EHBildu koalizioa osatzearekin batera, Aralar alderdiak gehitutako ekarpenak. Bi urte hauetan, ordea, sailez sail izandako bilera eta harremanetan, zein aurrekontu parte-hartzaileak osatzeko auzoz auzo eta alorrez alor egindako bilera guztietan, herritarren, elkarteen, taldeen eta eragilen dozenaka kezka, eskaera, proposamen, galdera eta iradokizun jaso ditugu. Horiek guztiak aztertu, eta etorkizuneko baloreak eguneroko bizi-ohitura bihurtu nahian, Udal Gobernuaren iparrorratza denari gehitu dizkiogu. Emaitza, aurkeztu berri duguna da: Zarautz Ehuntzen, 100 egitasmo edo proposameneko udal plana.\nHerriko elkarteak, taldeak eta eragileak gonbidatu genituen atzo, mezu argia emateko: gaurtik hasi eta 2016ko urtera arte, hurrengo lau urteotan, 100 egitasmo hauek betetzeko konpromisoa hartzen du Zarauzko Udalak, eta zarauztarrak izango dira emandako hitza betetzen dugun egiaztatuko dutenak. Fiskalizazio lana egingo dutenak, egiaztatzaileak, notarioak.\nHorretarako, ehuntzen.info webgunea izango da ardatza. Bertan ageri dira, hurrengo egunotan herriko etxeetan banatuko den aldizkarian bezala, zein diren ehun proposamen hauek.\nWebgunean, gainera, ehun proposamenak zehazki ikusteaz gain, bakoitza zein egoeratan dagoen ere erakusten da. Hasi gabe, bidean, ala amaituta. Eta horrela, emandako hitzaren %1a, %25 ala %85 beteta duen Zarauzko Udalak.\nBadakigu ehun proposamen hauek herritarrei aurkeztuta, Udal Gobernuak karta guztiak mahai gainean erakusten dituela. Agerian, gardentasunez, inolako erreparorik gabe. Hauek bideratzera goaz. Gure hitza eman eta gure kudeaketa gaitasuna herritarren aurrean erakutsi nahi izan dugu.\nEhun proposamen hauez gain, noski, eguneroko lanean jarraituko dugu, eguneroko erantzunak ere eskatzen dituelako herri batek. Ez gara hutsetik orain hasten, argi dago. Bi urte daramatza Udal Gobernuak lanean, 2011ko udal hauteskundeetan aurkeztutako udal programan ageri ziren ildoak oinarritzat hartuta. Horren baitan, hainbat erabaki sendo hartu ditu alor askotan, herritarrek hautatutako aldaketari eta udal programari erantzun nahian: mugikortasun politika garatzeko neurri zehatzak, etxebizitza hutsei irtenbidea aurkitzeko emandako pausoak, euskaraz bizitzeko eskubidea bermatzeko hartutako erabakiak, kultura eta turismo eredu herrikoi eta parte hartzaileagoen aldeko ekimenak, eta abar, sailez sail.\nHorietako hainbat, beraz, ez dira ageri ehun proposamen berri hauetan.Koherentziaz lanean jarraituko dugu lehendik egindako bidean, baina orain, ehun proposamen hauek ere gehitzen ditugu. Hari mataza batetik tiraka hasi ginen, eta ohartu gara herri bat ehuntzeko denon ekarpena dela beharrezkoa. Zarautz ehuntzeko ari gara lanean. Zarautz ehuntzeko hari gara denok. Segi dezagun elkarlanean matazari tiraka.\nInformazio gehiago ZuZarautz webgunean.\n100, Dida, ehundu, ehuntzen, Zarautz


Hondakin bilketarako kamioien estalkiak itxita eroateko eskatzen dugu\nLea-Artibaiko eskualdean hondakin bilketa egiten duten kamioietako askok zama gordeta eramaten duten tokiko estalkia zabalik eramaten dute, eta ondorioz, batetik bestera egiten dituzten bidaietan ?€œkonturatu barik?€� zamaren zati bat galtzen joaten dira.\nKamioiak goiko estalkia irekita ibiltzen dira, eta bidean doazela zamaren zati bat galtzen joaten dira konturatu barik. Papera, kartoia, plastikozko ontziak eta antzerako hondakinak oso arinak dira eta goiko estalkia irekita baldin badago haizeagaz edo ibilgailuaren abiaduragaz edonon erortzen joaten dira.\nEgoeragaz kezkatuta, kamioien goiko estalkiak itxita eramateko eta dagokien neurriak hartzeko eskatzen dugu Lea-Artibai Amankomunazgoko arduradunei. Arazoa konpontzeko neurriak hartzeko eskatzen dugu. Paperak eta plastikozko hondakinak kamioitik erori ostean edozein bazterretan geratzen dira, eta hondakin oso arinak direnez, horietako askok gure erreketan edo itsasoan amaitzen dute.\nLa entrada Hondakin bilketarako kamioien estalkiak itxita eroateko eskatzen dugu aparece primero en Eguzki Talde Ekologista.


Bestelako finantza-tresnak - Ogasun eta Ekonomia Saila - Eusko Jaurlaritza - Euskadi.eus\nEuskadik zenbait finantza-tresna ditu, eta horien bidez, eguneratzeko laguntza eman nahi die enpresa txiki eta ertainei. Tresna horien artean, aipatzekoak dira arrisku-domua, garapen-kapitala, elkarrekiko bermea eta partaidetzazko kredituak.Eta halaber Eusko Jaurlaritzaren sailek eta Euskadin diharduten finantza-erakundeek finantza lankidetzarako elkarrekin sinatzen dituzten alorreko hitzarmenak, alor guztietako enpresa eta partikularrei finantzaketa hobariduna ematen dietenak.\nArrisku-domuko baltzuek 60,10 milioi eurotik gorako fondoak dituzte enpresa-egitasmoak finantzatzeko. Hona hemen baltzu aipagarrienak: Euskadiko Arrisku-Domuaren Eraentza, S.A., Seed Capìtal de Bizkaia S.A., Talde S.A. eta Hazibide.\nGarapen-kapitaleko baltzuei dagokienez, baltzu bakarra dago, Socade S.A.: era aktiboan hartzen du parte enpresa ertainak garatzen eta bultzatzen; horretarako, finantza-babesak eskaintzen ditu eta laguntzak ematen ditu Euskadirako estrategikoak diren inbertsioetan.\nHorrez gain, Euskadin dago Estatuko elkarrekiko berme-baltzurik garrantzitsuena, Elkargi S.G.R. Izan ere, 8.317tik gora enpresa bazkide ditu, 214,62 milioi euroko abalak gauzatu ditu 2003. urtean eta 622,38 milioi euroko arriskua du indarrean ekitaldiaren amaieran. Era berean, 1997. urtean EBS berria jarri zen abian, OINARRI. Batez ere, gizarte ekonomiaren sektorea du helburu: kooperatibak eta lan sozietate anonimoak. 2003ko abenduaren 31n, 1.226 bazkide zituen eta 26,99 milioi euroko abalak zituen gauzatuta.\nEzin da ahaztu, bestalde, Luzaro S.A., hau da, Euskadin ezarrita dauden ETEei partaidetzazko kredituak ematen dizkien Estatuko baltzu bakarra. Ekintza publikorako gehien erabiltzen den piezetakoa da eta epe luzeko zein korritu txikiko maileguak eskuratzeko aukera ematen die enpresariei. 2002. urtean, 14,6 milioi euroko maileguak eman ditu, horren ondorioz, ETEei 118,4 milioi euroko kredituak eman zaizkie bereziki hobaritutako baldintzetan.\nGaur egun finantza lankidetzarako indarrean dauden hitzarmenak honako alor hauei dagozkie:\nIndustria, Merkataritza, eta Turismoa (AFI, ADEFIN)\nNekazaritzako Elikagai Industriak (Egoki Programa)\nHitzarmen hauek, merkatuak emandakoak baino baldintza hobeetan ETEei eta partikular onuradunei finantzaketa emateaz gain, kudeatzen ari diren sailek emandako interes tasetarako diru-laguntzak dakartzate beren baitan.\nAzken eguneratzea: 2016/09/01


2021-2022 parte-hartzaileak - Eus\nHemen Euskal Herriko toki ezezagun eta bitxienak aurkitu ahalko dituzu.\nNepaleko emakumeen aldeko erakunde bat gara.\nMusika estilo ezberdinen informazioa azaltzeko web-orri bat da, eta musika genero bakoitzaren barruan abeslari ezagunak eta abeslariaren informazioa aipatuko dugu.\nKaixoo! Gu Claudia Irastorza eta Lide Etxarte gara, Zubiri Manteo-ko lehenengo batxilergoko bi ikasle. Gure webgunearen bidez, Euskal Herriko leku xarmagarrienetariko batzuk ezagutu ditzakezu eta hori gutxi balitz, bertan egin ditzakezun gauzak ere erakusten dizkizuegu. Gozatu!\nDonostian ongi jateko aukera paregabeak. Lurralde guztietakoak.\nKotxeei buruzko informazioa\nGure webgunea zientziako esperimentuen buruzkoa da, landareetatik energia lortzearen inguruan, hain zuzen. Honetarako, gure taldea aurkezteaz gain, gure prozedurak eta oinarri teorikoak azaltzen ditugu, bideoen eta argazkien bidez.\nGure webgunean bezeroei prezioak alderatzeko erraztasuna edo zerbitzua eskaintzen diegu produktuak prezio merkeenetan eskura ditzaten.\nAupa! Gu June eta Naia gara. Etxean jostailu faltarik ba al daukazu? Edo jostailu berriagoak nahi al dituzu? Horrela bada, leku egokia bizitatzen zabiltza, gure webgunean, zuen etxeko kide txiki zein nagusientzako jostailu ezberdinak aurkitu bait ditzakezu. Jostailu hauek burbuina lantzeko eginak daude. Gure webgune honetan, jolasen katalogoa aurkituko duzue. Katalogoez gain arauak eta txostenak dituzue.\nWeb orri hau reggaeton eta rap jaialdia da,udan ospatuko da jaialdi hau. Hiru kontzertu egongo dira,guztiak Espainian:Bartzelona,Madrid eta Tenerife.Kontzertua edo jaialdia bi egun iraunduko du.Jaialdi hau sortu dugu uste dugulako ez dagoela horrelako jaialdi bat Espainian. Eta gazteek elkartzea eta denbora on bat pasatzea da gure helburua.\nYourmusic.eus deituko da eta ateratzen diren abestien buruz harituko da. Erabaki dut hau egitea diska eta abesti berri asko ateratzen ari direlako eta ideia gustatzen zaidalako . Ez bakarrik diska berriak aipatu, hau da, “klasikoak” diren diskentzako sekzio bat egin\nEtxeko produktuen denda Urretxun. Hemen koltxoiak, somierrak, ohe-estalkiak, izarak, gortinak, alfonbrak, eskuoihalak… eskura ditzakezu. Eta koltxoiak eta gortinak etxean jarriko dizkizugu.\nCenor Bea Hnos. Txantrea auzoan kokaturik dagoen etxetresna elektrikoen denda da eta bere weborria.\nNBA talde guztien txatxiloak aurkituko dituzu\nOngi etorri bibitza osasuntsu bat izateko lehen pausora! Hemen aurkituko dituzue kirol errutinak egiteko jarraibideak, egunero egiteko ariketa batzuk eta edonorrentzat aproposa den kirolaren informazioa!\nInformatikari buruz ikasi nahi duzu? Hona hemen zure webgune egokiena non hardware, software, segurtasun informatikoa eta programazioari buruzko adimen-oinarri solido batekin aterako zara. Ongi etorri Teknoplus-era.\nMaitasunaren idealizazioaren inguruko ikerketa burutu dugu. Gure asmoa, nerabeek nola hautematen duten ezagutzea da eta honek ekarri ditzakeen ondorioak aztertzeko. Behin hau eginda, gure konklusioa aterako dugu eta beharrezkoa izanez gero, proposamen bat egitea egoera hobetzeko.\nIkerketa honen helburua da ondorio objektibo bat ateratzea Espainiako prentsak 29ko Crackari buruzko gertaerak kontatzerakoan izan zuen paperari buruz. Hori guztia urriaren 23tik azaroaren 6ra bitarteko egunkarietan oinarrituta dago. Aldez aurretik aukeratutako egunkariak banan-banan aztertuko ditugu, azkenean ondorio bat ateratzeko.\nXXI. mendeko egoera begiratze hutsarekin, nabarmena da, egin den lanari esker asko aurreratu bada ere, oraindik ezberdintasunez jorraturiko gizarte eta, ondorioz, garai batean bizi garela. Ezinbestekoa da elkarbizitza oztopatzen eta gizadiaren potentzial gorena erdiestea ekiditzen duen ohitura zapaltzaileei aurre egitea, genero desberdintasunari besteak beste. Horretarako, ikerketa lan honetan, emakumeen eta sindikalismoaren arteko harremanaren inguruan ikertuko da, langileen borrokan jarduteko betaurreko feministak jantziz.\nGure ikerketa Cristobal Balenciagaren diseinuen sustrai kulturalei buruz arakatzea da. Hasteko bere garaiko, hau da, XX.mendea, Pariseko moda, Euskal Herriko moda eta berari buruz informazio bilatu dugu. Behin marko teorikoa izanda gure ikerketa sakonari hasiera eman diogu. Ikerketaren zaitian modarekin zerikusia duen pertsona bateri, Ainhoa Garciari, galderak egin dizkiogu. Baita Miren Arzailluseri galderak egin nahi dizkiogu, baina bere erantzunaren zain gaude. Honetaz gain hainbat paper eta bideo ikusi eta arakatu ditugu gure ikerketaren emaitzak ateratzen lagundu dizkigutenak.\nWebgune honen bitartez baserri mundua eta mundu modernoa lotu nahi ditugu landetxe alternatibo baten bidez. Etorri gurekin!\nKaixo gu Beñat eta Iker gara eta hau gure albisteen webgunea da. Breaking neus.eus-en bidez gaur egun eta momentu hontean gertazten ari diren gauzen berri emango dizuegu doan. Albisteen kategori ugari ditugu, adibidez, kirola, eguraldia, politika, ekonomia, ingurumena, zientzia, eta gaur egun denon ahoan dagoen Covid-19a eta horri lotutako albiste guztiak.\nWebgune honen helburua zuek guk gomendatutako liburuak irakurtzea eta gozatzea da, guk egiten dugun bezala. Zatoz gurekin!\nGu Lauro Ikastolako bi ikasle gara, Ainhize Etxabarri eta Maddi Galarraga eta ikerketa lanean hezkuntza sistemak hezkidetzaraino izan duen garapena ikertu nahi dugu, eta informazio hau kontuan hartuta guztiz justus den hezkuntza sistema bat sortu.\nAurten, ikerketa lan bat burutzen ari naiz non emakumeen ibilbidea kirolean gaur egun arte eta gaur egungo egoera aztertzen ditudan. Ikerketa honetan, puntu ezberdinak aztertzen ditut; horien artean, kirol-kazetaritza, finantzaketa postu handiak, etb.\nGure ikerketa drogen efektua gazteen biolentzian aztertzean datza. Helburu bezala, gaur egungo gazteen (15-17 urte) gizartean aldaketak egon diren ala ez ikustea.\nNafarroako toki ederrak aurkituko dituzun iruizorriaren gune ofiziala\n-Nafarroako eta Euskal Herriko musika taldeen inguruko informazioa (taldearen partaideak, nola sortu zen taldea, taldeak izan duen bidea, arrakasta…) eta talde desberdinen abestiak eta bere letrak.\nMunduko kirolik praktikatuenak eta gogorrenak biltzen dituen kirolen gunea\nBoleibolari buruz informazio esanguratsua eta boleibol profesionalari buruzko informazioa duen web horria\nArgentina futbol selekzioaren informazioa\nFutbol ingelesaren 6 talde handien informazioa aurki dezakezu eta futbol ingelesa gustoko baduzu hau da zure web orria\nEskubaloi zaleentzako beste webgune bat, non nahi dituzun datuak aurki dezakezu kirol honen inguruan.\nKirol klasiko eta elektronikoen buruzko web gune bat da.\nNafarroako futbol zelaien inguruko weborri bat da.\npilotari buruzko konfiantzazko web orria\nOriflexus | Origamia, zientzia eta teknologia. Webgune berria: Ikerketa Lana ikasgaiko proiektuaren garapenari buruzko webgunea.\nNire proiektuaren izenburua "Gizarte antolamenduen bidezkotasunaren bilaketa bidaia" da, eta 7 hilabete daramatzat "justizia", "sistema politikoak" eta "demokrazia" (zuzena zein ordezkatzailea) bezalako kontzeptuak jorratzen eta dokumentatzen maila teoriko batean. Lana bere fase praktikoan dago, non pentsalari handien artean bilatuz, John Rawls filosofo estatubatuarrak 1971n planteatu zuen esperimentu bat aurkitu dut; ezjakintasunaren zapia. Ezjakintasun-zapia aipatutako filosofoak garatutako esperimentu mental bat da, justiziaren printzipioetara iristea helburu duena. Rawlsen arabera, ezjakintasun-zapi baten atzean baldintza hobeetan geundeke gizarte justu bat gidatu behar duten printzipio etikoak aukeratzeko.\nWebgune honetan aurkituko dituzu droneei buruzko informazio guztia.\nWebgune sortu da zuek ikus dezazuen nola etxean fitness-a praktikatzea posible dela. Pandemia eta horrek sortutako arazoengatik gimnasio asko itxi dituzte eta horregatik gure proposamena etxean fitness-a bultzatzea. Gure blog-an dietak, entremandu ariketak, errezetak eta fitness-eko aholkuak aurkitu ditzakezue.\nTxantreako kirolarien webgunea,bizilagunen kirol lorpenak ikusi ahal izateko.\nBlog hau Gasteizko turismoa sustatzeko sortu dugu, horretarako atal ezberdinetan zatituta dago zeintzuk turistak erakartzen dituzten. Hemen hiri honetako leku ezkutatuenak aurkitu daitezke, bitxikeriaz eta gastronomiaz aparte.\nAthletic Club taldeari buruzko informazioa aurkitu daiteke hemen.\nHealthTech taldearen partaideok Jon Xabier Ezpeleta eta Eder Tato del Hoyo dugu izena, eta Lauro Ikastolako ikasleak gara. Helburu nagusitzat hartu duguna autismoa daukaten pertsonen entzumen arazo edo hipersentikortasunari konponbidea ematea da. Urtean zehar zenbait froga eta ikerketa txiki burutu ditugu (adibidez Arduinoren bitartez), eta hauen ondorioa konponbide zentzudun bat eskaini ezin dezakegula izan da. Guk pentsatzen genuen entzumen arazo hauek belarrian edo zentzumen aparatuan zeukatela jatorria, baina zerbait ikertu ondoren arazoaren jatorria giza-burmuinean dagoela ikusi ahal izan dugu, eta gure baliabideekin ezin diogu garrantzi hain handiko arazoari konponbidea eman. Beraz eta bukatzeko, proiektuari konponbide etikoa eskainiko diogu teknologikoa beharrean, jendeak pertsona autistekin enpatia gehiago sentitu dezan.\nPaula Gonzalez naiz eta orain dela denbora bat poltsak egiten hasi nintzen. Nik egindakoa ingurukoei saltzea erabaki nuen, eta orain, pauso bat gehiago eman nahi izan dut eta webgune hau sortzea erabaki dut, nire produktuak gustuko badituzue eros ditzazuen.\nBizitza osasungarri bat eduki nahi baduzu, totopoak.eus da behar duzun web orrialdea!! Leku honetan errezeta osasungarriak eta suplementoak aurkituko dituzu, kirola egiteko orduan zure errendimendua hobetzen laguntzeko.\nLa Primavera pizzeriaren webgune berria. Bertan pizzeriari buruzko informazio interesgarria aurkituko duzue. Horrez gain, bertako menua eta argazki batzuk ere badaude.\nIkasketa bidai erakargarriak gomendatzea helburu duen webgunea da gurea. Fatou, Oihane eta Sara gara, Zumaiako batxi ikasleak.\nGure bitxiak ekonomia lineala erabiliz sortuta daude; hau da, berrerabilitako materialekin bakarrik sortutako bitxiak dira Negozio hau lagundu eskero, gure planeta baita laguntzen zaude, aldaketa txikiekin hasten direlako mugimendu handiak!\nEtorkizunean lan beharra baduzu, gure webgunean sartu eta lanei buruz informazioa lortuko duzue!\nAizarnazabelek badu bere dantza talde propioa, Alaitsu dantza taldea hain zuzen ere. Hona hemen gure web orrialdea. Gure historia ezagutarazteko, emaldien argazki eta bideo galeria osatzeko eta azken berriak emateko sortu dugun online plataforma.\nKaixo! Ipintza Institutotik Euskal musika talde ospetsu batzuk ezagutzera eman nahi dugu webgune honekin, musika mota desberdinak aurkituko dituzue. Sartu eta gozatu!\nEuskaraz inoiz jasotako dieta eta kirol ariketa berriak, landu eta gozatu!\nWebgune honetan mundu guztian gertatzen diren gertaera guztiekin konektatuta egongo zara, mota guztietako albisteak izango dituzue bertan.\nProduktu naturalekin egindako denda, kalitate bikaina, sexu guztientzako erropa eta osagarriak.\nWeb-gune honetan etorkizuna nolakoa izango den azaltzen du. Ez galdu!!!\nWeb honekin etorkizunera joango gara. Berrikuntzak, asmakizun berriak eta beste gai batzuetaz hitzegingo dizuegu.\nGure webguneak etxean izateko animalia egokiena aukeratzen lagunduko dizu. Bertan, haiei buruzko informazioa eta gomendioak aurkituko dituzue, baita animalien munduarekin erlazionaturiko azkenengo albisteak ere.\nKalidadeko erropa erosteko webgunerik aproposena.\nWebgune honetan, nahi beste produktu eros ditzakezu preziorik hoberenarekin! Sar zaitez eta ikus ezazu zure begiekin!\nHildako pertsonai famatuenetarikoei buruz ikasi ezazu.\nGure webgunea ekologiaren munduari dago zuzendua. Honetan, pil-pilean dauden arazoei buruzko informazioa eta albisteak aurkitu ditzakezu, modu ekologikoan bizitzeko gomendioekin batera.\nGure web orrialdea Donosia hiri polit eta atsegina ezagutzeko aproposa da. Patinete bidez zein autoak alokatuz donostia eta inguruko herriak bisitatu ditzakezu.\nLa Palmako sumendiari buruzko informazioa jasotzen duen webgunea. Irlako sumendi ezberdinen historia, testigantza ezberdinak, erupzioaren ondorioak, azken berriak eta laguntzeko egin daitezkeen ekintzak jasotzen dira webgune honetan.\nGure proiektuaren helburu nagusia, aspertuta zaudenean gauza desberdinak egiteko aukerak ematea da, aukera errazak, etxean egitekoak. Horrela, aspermen horretatik irtetzeko irtenbide sortzaileak probatu ahal izango dituzu.\nBideojokoetan, Speed-run eta No-hit lasterketak garrantzi handia hartu dute azken urteetan. Webgune honetan, hauen inguruko informazioa aurkituko duzu, bere historiari, kategoriei, joko lehiatuei eta komunitateari buruz.\nGipuzkoako mendi esanguratsuenei buruzko informazioa eskaintzen dugu gure webgunean, ruta gomendagarriak, biosfera...\nElikagaien kontserbazioari buruz eta elikagaiak modu eraginkorrean eta ekonomikoan kontserbatzeko metodoa hobetzen saiatzeko irtenbide posibleei buruz ikertzen dugun talde bat gara. Erabiltzen dugun elikagai nagusia tipula da, tipulak propietate antioxidatzaileak eta antimikrobianoak baititu, eta horrek erraboil hori elikagaiak kontserbatzeko erabiltzea ahalbidetzen du. Enrike eta Oier izenez ere ezagut gaitzakezu\nAldaketa klimatikoa oso garrantzitsua da eta gure elkarteak horri buruzko informazioa emateko prest dago, eduki ditzaken ondorioak eta zergatik gertatzen dira.\nShitpost euskaraz gozatzeko aukera. Gure helburua egunerokoan hainbeste zabaltzen ari den kulturaren zati hau euskaraz zabaltzea da. Domeinuan sartzen diren erabiltzaileak besteek argitaratzen dutenaz gozatzeko eta beraiek ere parte izateko aukera dute, beti ere desegokiak diren gauzak igo gabe.\nBizitza osasuntsu bat edukitzeko errezetak.\nGizartea hobetu eta lagungarri izango den webgunea. Euskal Herrian dauden ONG desberdinak laguntzeko eta donazioak errazago egiteko helburuarekin.\nEuskarazko kirol denda femenino eta maskulino hoberena!\nHemen, gure web-ean, munduko errezetarik goxoenak eta dastagarrienak aurkituko dituzu.\nWebgune honetan aurkituko duzuen material guztia guk egindakoa da. Bertan, ariketa, aholku eta hainbat errutina aurkituko duzue beste hainbat gauzen artean. Espero dugu zuen gustokoa izatea.\nEuskotour Euskal Herria ezagutzeko web-orri aparta da. Bertan, lurralde honetan ikustekoak diren toki interesgarrienak ezagutzeko aukera ematen dugu, ibilbideak eginez; pausuz pausu, egun bateko 5 ibilbide eskaintzen ditugu. Horrez gain, janari tipikoak baita jatetxe gozoenak erakusten ditugu. Ibilbideen eta jatetxeen buruzko iritzia emateko aukera ere daukazue.\nneuk kraufteautako memiak\nGaur egun mugikorrak indar handia hartzen ari direnez, prezioak igotzen aritu dira zenbait enpresetan. Gu hori aldarrikatzera gatoz, eta mugikorrak prezio egoki batean saltzera. Gure zerbitzu honetan, mugikorren hainbat marka desberdin aurkitu ahal ditzakezue prezio ezin hobean!\nProiektu honetan gure institutuak egindako hobekuntzei eta proiektuei buruz hitz egiten dugu.\nIZAN ZU zentruan gaur egungo gazteei burua jaten dieten estereotipo guztiak hautsi eta dituzten arazo eta kezkei irtenbide bat ematen laguntzen diegu. Horrela, gizartearen ongizatea bermatuz.\nNihon, Japoniako informazioa hiru kategorietan banatuta ematen du: gastronomia, lekuak eta kultura.\nWeb orri hau aldaketa aldarrikatzeko ekimen bat simulatzen duen proiektu bat da, zehazki, nazio mailako energia ekoizpenaren esparruan, baliabide nuklearren alde.\nGure helburu nagusia ahalik eta jende gehienari informatzea da. Horretarako, estatu mailako data garrantzitsu batzuk hartu ditugu. Ondorioz, zure jaioteguna edo nahi duzun data bat jarriz gero, data horretatik gaur egunera gertatu diren gauzak irakurri ahal dituzu.\nAltza hobeto ezagutzea da proiektu honen xedea. Mende askotan zehar independentea izan zen herri honek historia berezia du, eta horregatik, hari buruz informazio gehiago izateak, iraganean Euskal Herrian izandako gertaerak ulertzen laguntzen gaitu. Gainera, Altzari buruz ari garenean, ohitura bereziak dituen herri bati buruz ari gara, eta horrek, informazio gehiago lortzeko grina pizten digu. Hori dela eta sortu dugu Altza Ezagutzen webgunea, Altza mundura aurkezteko asmoz.\nKirolhistory-ko webgunean, Euskal kirol munduko behar duzun informazioa eskura dezakezu eta Euskal Herriko kulturaz gozatu. Horrez gain, egunero ari gara gure webgunea berrizten eta gure webguneko erabiltzaileak oso kontuan ditugu, bere ideiak, informazioa, fitxategiak eta iritziak erabiliz, gure webgunea hobetzeko.\nGure taldeko partaide guztiei kirolak gustatzen zaizkigunez, kirol ezagunetarako produktu hoberenak aukeratu ditugu.\nWeb gune berri bat da. Proiektua gure institutoan oinarrituta dago. Gure institutoko kirolari profesionalekin harremanetan jarri gara eta hori ooinarriz hartuta web gune hau sortu dugu. Laburbilduz, gure proiektua institutoko kirolarieri buruz da.\nOrri hau gallarta-tortillei eskainita dago, eta bertan topa ditzakezu tortilla gallartar onenen kokapena eta balorazioa. Orri honi esker, abanto zierbenan dauden tortilla maitaleek gida baliodun bat izango dute.\nGallartako Jubenilaren web-a. Honetan jokalariak,berriak bezalako jarduerak aurkituko dituzu. Hasieran,taldearen historia dago eta honen alboan taldearen klasifikazioa bigarren mailan. Honen ostean Gallartako zuzendaritza eta jubenila duen lantalde teknikoa dago. Azkenik gallartaren kontra jolastu behar baduzu eta zelaia non dagoen ez badikazu google space-ra esteka daukazue,momentu batean aurkitzeko. Webgunea gustatu bazaizu komentario bat utzi.\nGure webgunean Euskal Herrian bisitatzeko hainbat gune aurkituko dituzu, pertsona batek izan ditzakeen interes desberdinak kontuan hartuta.\nEnergia berriztagarriei buruzko informazioa emateko diseinatutako web orria da, energia berriztagarriak, merkatu energetikoan duen eragina eta merkatu horren funtzionamendua azaltzen dira, baita energia saltzeko eredu alternatiboak ere.\nNepalko leku turistiko ederrenei, kulturalei, erlijiosoei eta abarri buruz ikasteko, etor zaitez nire webgunera\nEuskal Herriko mendien bai ibilbide eta bai argazki batzuk topa daitezke gure webgunean, gainerako informazioarekin batera.\nCPEIPS SALBATORE MITXELENA HLBHIP\nEuskarazko literaturaz pixka bat gehiago jakiteko web gunea.\nAltza institutoko batxilergoko bi ikasle gara, webgune hau sortu zen unean 1. mailan gaude. Webgune honen bitartez: -Donostiako bidegorri sareak eta hauen mapa eguneratu baterakutsiko dizkizuegu -Bizikletaz ibiltzean segurtasun neurriak eta araudia era laburrean irakatsiko dizuegu -Bizikleta ez badaukazu ez kezkatu, alokairu-dendak erakutsiko dizkizugu\nHauek dira gure apunte azkarrak, lagungarriak izan deizuela\nWeb horri honek Altzan dagoen Futbol Klubari buruz pixka bat gehiago jakiteko egin dugu.\nAisialdian egiteko ekintzak daude, prezioaren arabera sailkatuta. Zehazki, zinemak, museoa eta parkeak.\nNous online denda bat da, edozein momentuan eta nahi duzunean gure webgunean sartzeko aukera ematen dizuna.\nWebgune honetan ezagutzen dituzun errezeta hoberenak, goxoenak eta etxean egiteko errazenak aurkituko dituzu. Animatu probatzera!\nWebgune honetan futboleko informazio historikoa topa dezakezu.\n3D inprimagailuan inprimitzeko aholkuak, txantiloiak eta gehiago topa dezakezu.\nWegune honetan zapatila ezberdinei buruzko informazioa eta gustuko izanez gero hauek erosteko linka duzu.\nKasu honetan bideojokoak dira komuneko gustu bati buruzko orri bat sortu duen taldea gara. Mundu honen nahiko zaleak gara, eta orri honetan gure gustuak ikusiko dituzue topetan aukeratutako jokoei buruzko informazioa ematen.\nWeb orri hau pertsonei etorkizunera pauso bat gehiago hurbiltzeko helburuarekin diseinatuta dago. Profesional onak garenez, etorkizunean pertsonen bizitzan garrantzitsuak izango diren ekitaldiak iragartzen aritzen gara, eta webgune honekin informazio garrantzitsu hori helarazten saiatuko gara, jendea egiara hurbiltzeko helburuarekin.\nGure webgunean gimnasioari eta elikadurari buruz behar duzun informazio guztia aurkituko duzu. Pasa zaitez!\nUrteetan bildutako Naturaren altxorrak gordetzeko denboraren kapsulara iritsi zara! Bertan, kapsula ireki nahi baduzu, zure burua garbitu eta naturaren mundu eder eta fantasiazko batera bidaiatu beharko duzu, bertan inoiz bizi izan duzun esperientzia berezi eta bakarra gozatzeko. Fantasiaz betetako bidaia honetan zientziaren izpirik aurkituko ote dugu kapsula honetan? Natura izan ginen, natura gara eta goazen natura izaten jarraitzea etorkizun eder bat eraikiz. Eztanda batek sortu zuen dena, eta orain hemen gaude naturaren artean bizitzen. Prest al zaude kapsulara sartzeko? Hala bada goazen bidai berria ekitera prisma zientifiko baten begiradarekin!!! Beasaingo Andramendi ikastolako ikasleak izango gaituzu bidelagun bidaia honetan!\nCPEIPS BEASAIN IKASTOLA HLBHIP\nGallartako saltoki guztiak biltzen dituen webgunea, adierazi zerbitzu bakoitzaren kokapen zehatza eta bertan aurki dezakezuna, balorazio pertsonal bat egiteaz gain.\nCPEIPS EL SALVADOR HLBHIP\nWebgune hau jendeari orokorrean edo Bilbo bisitatzen duten turistei zuzenduta dago. Haren helburua Bilbo hiriari, konkretuki museoei buruzko informazio interesgarria ikastea da. Gainera, aldi berean, Bilboko kultura sustatzen eta partekatzen da, museo famatuen gida bat eta historia aurkezten .\nHau da gure web orrialdea, honetan hainbat datu aurkitu ahal dituzu bilboko kafetegi bati buruz.\nKaixo! Batxilergoko 16 urteko bi mutil gara, eta hau gure entrenamendu bloga da. Hemen, 2 kirol ezberdinetako entrenamendu saio batzuk aurkituko dituzu, zuk zure kabuz egin ahal izateko eta horrela kirol horretan hobetu, entrenamenduak pentsatzen denborarik galdu gabe. Entrenamenduak ez dira oso gogorrak, baina kirol horretan hobetzeko beharrezkoak diren ariketak ondo lantzen dira.\nGure webaren xedea munduan zehar egin daitezken bidaiak erakustea da.\nLekeitio BHI institutuko ikasleak gara eta denbora pasatzeko webgune bat egin dugu, berton interesgarriak diren zenbait gauza aurki ditzakezu. Anima zaitez eta klika ezazu!!!\nKaixo! Mikel eta Leire gara, Lekeitio BHI-ko bi ikasle. Gure blogaren xedea kirolaren esparruan arrakasta gehien duten emakumeen izenak ezagutzera ematea da. Halaber, kirolean gizonen eta emakumeen artean dauden alde izugarrien berri eman diezazuegun da gure nahia.\nKaixo, gu Andrea, Aurea eta Ane gara, eta gure webgunearen xedea liburuak eta liburu horien film adaptazioak alderatzea da.\nKaixo! Gu LekeitioBHIko bi ikasle gara eta webgune honetan Lekeition erabiltzen diren hitz bereziak aurkituko dituzue bere esanahi eta ahoskerarekin\nKaixo, gu LekeitioBHIko Batxi 1eko Asier Laka, Urko Badiola eta Aner Uriarte gara eta web-orri hau sortu dugu KaixoMundua proiekturako. Orri honetan gure herrian egiten diren kiroletaz hitz egin nahi dizuegu, gure herriko kulturaren zati bat ikus dezazuen. Gure helburua, herri guztietan dauden kirol sail ezberdinak ikustea da, eta horretarako guk gure zatia egingo dugu guk ondo ezagutzen dugun herriko kirolak zabalduz, LEKEITIOKO KIROLAK.\nGure webgune honetan , gure zonaldeko herrialdeen jaiei buruzko datuak ezarriko ditugu. Hemen sartuko ditugun jaialdiak hauek dira: Donztebeko bestak( San Pedro), Baztandarre Biltzarra eta Berako bestak( San Esteban). Besta horien bitxikeriak eta oiturak aipatuko ditugu.\nBaztango turismoari buruzko Web bat.\nElizondoko herria behar bezala bisitatzeko beharrezkoa den turismo agentzia.\nMalerreka bailarako neska gazte talde honek egunerokotasunean euskara erabiltzeko helburu duen webgune bat sustatzea du helburu. Horretarako, egunero erabiltzen ditugun esparru desberdinak sortu ditugu.\nArropa erosi ahal izateko webgune hoberena. Udako eta neguko arropa, oinetako erosoak, eta jertse originalak.\nIES LEKAROZ BHI Nafarroan dauden kirol ezberdinak errazago aurkitzeko webgunea. Animatu batenbat probatzera!\nKaixo musikaris! Gu Ipintza Institutuko hiru ikasle gara, ehmusikazblai webguneraren sortzaileak hain zuzen ere. Webgune honen helburua Euskal musika sustatzea da, horretarako hainbat baliabide eskainiz; hala nola, playlist-ak, bideoak etab.\nGure Webgunean Gugomendatuta deitzen da, hemen gomendatuko ditugu, lehenik Europako 2 gune eta Europan kanpoan toki bat bakarrik. Jarraitzeko film batzuk gomendatuko ditugu, batzuk haurrentzat dira eta besteak henduentzat. Gainera bakoitza bere trailerra du. Azkenik bidaiatzeko gomendatutako toki bakoitzetik jateko toki batzuk gomendatzen ditug, gune bakoitzetik gutxi gorabehera 3.\nMota askotariko animaliei buruz hitz egingo dugu, eboluzioarekin eta hazkundearekin izandako aldaketak azalduz. Animaliak gustatzen bazaizkizu eta haiei buruz gehiago jakin nahi baduzu, hau da zure webgunea!\nFruta edo barazkien bila? Sartu eta erosi gure frutategian, ez zara damutuko!!. Bermatzen dizugu kalitatezko produktuak lantzen ditugula, zure etxera bakarrik onena iristeko eta janari goxoa disfrutatzeko.\nEskolarako material guztia salmenta\nReal Union futbol taldearen peñaren web orria. Honbetan emaitzak, berriak eta denetako informazioa agertuko da.\nWebgune honetan, musika talde berriak ezagutzeko aukera izango duzue. Taldeak, musika mota desberdinetan bananduta izango dira.\nGure web-gunea fruta organikoa saltzeko erabiliko dugu , irun eta hondarribian.\nGama ertain eta altuko ibilgailuen salmentetan espezializatutako enpresa gara, zure ametsetako kotxea lortzeko.\nOhe eta koltxoi denda\ngure webgunean abadía bilbao gastrobar-ari buruzko informazioa aurkituko duzu (Puppyaren bistak dituen familia-taberna), hala nola bere menua, ordutegia…\nMotorren inguruko webgunea\nSarera eramandako azpizun-azoka lokala. Gure hornitzaileak, askoren artean, "Simon txakolina" deiturikoak dira. Merkatu honetan txerriaren gorputzeko era guztietako atalak daude.


Aspirina sendagai unibertsala - Elhuyar Aldizkaria\nHasiera » Erreportajeak » Aspirina sendagai unibertsala\nLouvelli Nieves, Iñigo\nAspirina lehen aldiz kaleratu zenetik 100 urte betetzear dauden honetan, gehien kontsumitzen den sendagaietako bat dugu. Izan ere, aspirina, adikziorik sortzeko inolako arriskurik gabe, prezio eskuragarrian, sukarrari, minari zein inflamazio-erreakzioei eragiten die. Hiru propietate horiek izan dira, hain zuzen, beronen arrakasta handiaren erantzule: propietate antipiretikoa (sukarraren kontrakoa), analgesiko edo antalgikoa (minaren aurkakoa) eta antiinflamatorio edo hanturakontrakoa.\nHoriez gain, beste zenbait propietate ere aurkitu zaio eta horregatik, sendagai unibertsal gisa erabili izan da maiz. Hala ere, horren erabilera eztabaidatua ere izan da, batetik duela gutxira arte beronen eragin-mekanismoa ezezaguna zelako eta bestetik neurrigabe erabiltzeak ondorio kaltegarriak ere izan zitzakeela zabaldu zelako.\nBetiko botika baten lehenengo mendeurrena\nAspirina edo azido azetilsalizilikoa salizilato deritzen molekulen familiakoa da. Molekula organiko zikliko hauek naturan topa ditzakegu. Sahatsa ( Salix alba ) eta Spiraea ulmaria , besteak beste, oso aberatsak dira konposatu hauetan.\nGreziarrek eta erromatarrek jada ezagutzen zituzten sahatsaren ahalmen terapeutikoak eta analgesiko, antirreumatiko eta lasaigarri moduan erabiltzen zuten; baita sukarraren aurka ere. Hala ere, XIX. mendera arte, hots, erauzketa-kimika garatu zen arte, ez zen propietate hauen azpian zeuden printzipio aktiboak identifikatzea eta isolatzea lortu. Lehenengo salizilina lortu zen, baina sukarraren eta hanturaren kontrako eragina ez zen guztiz ona.\nBi urte geroago, 1876an azido salizilikoa isolatu zen; aurrekoaren oso antzekoa, baina farmakologikoki eraginkorragoa zen hau. Azken honek ordea, izaera azidoa zuenez, narritadura edo irritazioak sortzen zituen mukosetan; ultzerak urdailean batez ere. Hori zela eta, 1877an, beronen sodio-gatza, sosa salizilato deiturikoa, sintetizatzea lortu zen: inflamazioen kontra hobea bazen ere, oso zapore mingotsa zuen eta gaixoei nazka ematen zien.\nUrte batzuk igaro behar izan zuten, 1897an, Bayer konpainiako laborategian lanean ziharduen kimikari aleman gazte batek, Felix Hoffmannek alegia, azido salizilikoa azetilatzeko prozedura industriala asmatzea lortu zuen arte: azido salizilikoa, katalizatzaile gisa jokatuko lukeen azido sulfurikoaren presentzian, anhidrido azetikoz tratatzean zetzan prozedura berria. Horrela, produktu puru eta egonkorra lortu zen: azido azetilsalizilikoa.\n1. irudia. Sahatsetik erautzi zen lehen konposatua salizina izan zen. Beranduago, bigarren konposatu bat lortu zen, azido salizilikoa; azken hau azetilatuz, egun aspirina gisa ezagutzen dugun azido azetilsalizilikoa sintetizatu zen.\nProduktu berri horrekin egindako froga guztiek berehala erakutsi zuten aurreko guztiak baino eraginkorragoa zela. Hori dela eta, 1899an Bayer konpainiak produktu hau saltzea erabaki zuen eta sendagai berriari ASPIRINA izena jarri zion. Bere esanahia honakoa da: ‘a-’ azetil erradikalaren laburdura da, ‘-spir-’ alemanierazko Spirsaure-tik dator, Spiraea ulmaria landarearen azidotik alegia, eta ‘-ina’ atzizkia, kimika industrialean maiz erabiltzen dena\nMerkaturatu zenetik izugarrizko arrakasta izan du aspirinak. Gaur egun, ekonomikoki, mila milioi dolarrekoa omen da negozioa eta urtean 40 mila tonatik gora kontsumitzen dela kalkulatzen da.\nAspirina: mirakulu-egile eta hiltzailea\nMerkaturatu zenetik izugarrizko arrakasta izan du aspirinak. Egun, ekonomikoki, mila milioi dolarrekoa omen da negozioa eta urtean 40 mila tonatik gora kontsumitzen dela kalkulatzen da.\nAspirinaren eragina guztiz erlazionaturik dago dosiarekin. Horrela, 0.5-2.0 gramo bitarteko dosian, aspirinak muskulu- zein zain-jatorriko min moderatuak (buruko minak kasu), neuralgiak edo erreumak, erreakzio inflamatorioek eragindako minak, sukarra, minbiziak sortutako mina, etab. sendatu edo eztitu behintzat egin ditzake. Dosi horretan tronboak eratzea ere galarazten du eta horren ondorioz, gerta litezkeen bihotzekoen edo tronbosien arriskua txikiagotu egiten du.\nBi gramo baino dosi handiagotan, aspirinak propietate antiinflamatorioak ditu. Honi dagokionez, aspirina antiinflamatorio ez-esteroideen (AINS) taldekoa da, hormona esteroideen eratorriak diren gainontzeko antiinflamatorioen (AIS) parekoa.\nDosiaren garrantzia argi geratzen da hezueriaren kasuan. Gaixotasun hori artikulazioetan azido uriko kristalak metatzean datza. Dosi txikitan (1-2 gramo eguneko) aspirinak gernuaren azido urikoaren iraizpena murrizten du eta ondorioz, gaixoak okerrera egiten du; dosi handiagotan (eguneko 3 gramo baino gehiago) aldiz, azido urikoa guztiz iraizten da gernuaren bidez.\n1899an BAYER konpainiak ASPIRINA komertzializatzea erabaki zuenetik, makina bat publizitate-kanpaina eratu ditu. Hona hemen kanpaina horietako batzuetan erabili zituen kartel batzuk eta asmo berarekin erabili zuen automobila.\nAspirinaren eragin kaltegarriei dagokienez, mukosetan eragin ditzakeen irritazioak eta sor litezkeen ezkutuko hemorragiak dira nagusienak. Alde horretatik, aspirina-ekoizle gehienek ahalegin guztiak egiten dituzte, aspirinaren tolerantzia eta zurgapena gero eta hobeak izan daitezen. Horrela, hasiera batean hauts zuri moduan hartzen zena, gerora pilula gisa merkaturatu zen eta, gaur egun, badirudi ekoizle gehienek forma solugarri edo eferbeszenteen aldeko apustua egin dutela. Azken forma hauen abantaila nagusia zera da: disolbaturik hartzen denez, lehenago pasatzen da odolera eta, ondorioz, alde batetik mukosekiko kontaktua txikiagoa da eta bestetik eragina azkarragoa.\nBestalde, aspirinak duen eragin antiagregatzailea (tronboak eratzea galaraziz) dela eta, odoluste-denbora luzatzen du. Hori arazoa izan daiteke hemorragia garrantzitsu baten aurrean, hala nola, burmuineko hemorragiak, hilerokoak, edemak… Aspirinarekiko alergia duenik ere bada; horrelakoetan, azaleko erupzioak, arnas aparatuan kalteak, entzumen-eragozpenak, etab. behatu behar dira. Haurdunaldia eta erditzeak eragindako mina luza ditzakeela uste da.\nAzkenik, Reyeren sindrome delako eritasunean ere eragina baduela uste da; gaixotasun hau umeek soilik pairatzen dute eta horien heriotza ekar dezake. Dena den, aspirinaren kontsumoa kontutan hartuz gero, istripu larrien kasuak minimoak lirateke eta bere efikaziaren ordaina direla esan daiteke.\nBaina, nola egiten du lan farmako honek?\nJarraian aspirinaren eragin-mekanismoa nola gertatzen den ikusiko dugu era erraz batean. Hori ezagutzeko, hanturan eragina duten substantzien biosintesia ikertu zen, hots, prostaglandina konplexua delako molekulen sintesia. Prostaglandinak hormona lokalen familiakoak dira eta nonahi aurkitzen dira organismo barruan.\nMintz plasmatikoan aurkitzen den azido arakidoniko izeneko gantz-azidoaren oxidazioz eratzen dira; berau mintzetik askatu ahal izateko, bestalde, fosfolipasa A 2 delako entzima beharrezkoa da. Prostaglandinek funtzio eraentzaile anitz dute; hala nola, plaketen funtzioa, zainen tonua, etab. Bestalde, azido arakidonikoa bi sistema entzimatikok oxida dezakete:\nLipooxigenasak: azido arakidonikoa leukotrinotan eraldatzen du; inflamazio-prozesuen eragile garrantzitsua da.\nZiklooxigenasak: azido arakidonikoa endoperoxido ziklikotan eraldatzen du eta azken hauek ez-egonkorrak izanik, prostaglandinak, tronboxanoak eta prostaziklinak emango dituzte. Guzti hauek, leukotrinoekin batera, eikosanoide delako taldea eratzen dute.\nIkerketa batzuen ostean, Vane izeneko ikerlariak frogatu zuenez, aspirinak ziklooxigenasa konplexu entzimatikoa inhibitzen du eta ondorioz, endoperoxidoen sintesia. Endoperoxido hauek, ehunaren arabera, eraldaketa desberdina jasaten dute. Hauen artean badira bi substantzia guztiz kontrako zeregina dutenak: tronboxano A 2 -a, azido arakidonikoaren presentzian odol-plaketek jariatzen dutena eta plaketen agregatzaile boteretsua dena; eta protaziklina, odol-basoetako paretak ekoiztua, plaketak eta tronboak odol-baso osasuntsuetan atxikitzea oztopatzen duena, plaketen antiagregatzaile indartsua baita. Ikusi da baita, aspirinak, dosi txikitan, tronboxanoaren ekoizpena prostaziklinarena baino modu sendoagoan inhibitzen duela eta, ondorioz, bion arteko oreka hori prostaziklinen alde apurtzen dela.\n2. irudia. Aspirinak, gainontzeko antiinflamatzaile ez-esteteroideen (AINS) antzera, ziklooxigenasa entzima inhibitzen du eta, ondorioz, endoperoxido ziklikorik ez da eratuko. Aitzitik, antiinflamatzaile esteroideek (AIS), kortisona kasu, azido arakidonikoa mintz zelularretik askatzen duen entzima, hots, fosfolipasa A2 delakoa inhibitzen du eta, beraz, ez da azido arakidonikoaren eradaldaketarik emango.\nAspirinaren esparru terapeutikoa zabala da: tronbosiak eragindako eritasunetatik babestu eta kataratekiko erresistentzia areagotu, besteak beste.\nHori, aspirinaren eraginari dagokionean, plaketen ziklooxigenasa pareta baskularrekoa baino entzima sentikorragoa delako gertatzen da; gainera, plaketek nukleorik ez dutenez, ezin dute entzima berririk sintetizatu; beraz, inhibizioak plaketaren biziraupen osoan iharduten du, gutxi gora-behera 8tik 11 egunera. Aitzitik, pareta baskularreko entzima lehenago eraberrituko denez, prostaziklinaren ekoizpenean eragina txikiagoa izango da eta honek odol-basoen oztopatzea eta tronboak eratzea galaraziko du. Horregatik aspirinak, dosi txikitan, tronbosiak eragindako eritasunetatik babestuko gaitu, bihotzeko eta burmuineko tronbosien aurrean kasu, egun herrialde industrializatuetan nagusi diren eritasunen aurrean hain zuzen ere.\nAspirinak etorkizunean iraungo du\nGaur egun hainbat ikerketa ari da burutzen aspirinaren inguruan, oso gaixotasun desberdinak aztertuz.\nBaina aspirinaren esparru terapeutikoa ez da hemen amaitzen. Egun hainbat ikerketa ari da burutzen aspirinaren inguruan, oso gaixotasun desberdinak aztertuz:\nKataratak: dosi txikitan kataratak agertzea eragotziko luke, kristalinoko proteinak azetilatuz opazifikazioarekiko erresistentzia handiagotuko bailuke.\nDiabetea: ikerketa batzuek erakutsi dute prostaglandina E2 delakoak, glukosak induzitutako intsulinaren jariapena blokeatzen duela; aspirina hartzean prostaglandina horren sintesia inhibituko litzateke.\nDiarrea edo beherakoan eta osteoporosian ere eragin onuragarria eduki dezake.\nAzken ikerketa batzuen arabera, aspirina hartzeak hestegorriko eta koloneko minbiziak jasateko arriskua txikiagotuko luke hein handi batean; eta gogoan izan behar da azken hau, mundu osoan zehar hedatuen dagoen minbizia dela.\nAzken urte hauetan, aspirinaren inguruko berriak asko ugaritu dira. Aurkitu denetik mende bat betetzear dagoen honetan, aspirinaren mugak oraindik finkatzeke daude. Aspirinaren ibilbidean aurrera egin beharra dago, beraz.


Publikoko langileen eskubideak | Publikoko langileen eskubideak – iparraldekohitza\nFuntzio Publikoko langile hauteskundeak eginen dira abenduaren 6an, boto paper bidez, eta azaroaren 29tik aitzina, Internet bidez. Elkarrizketa sozialerako batzordeetarako ordezkariak dituzte hautatuko ondoko lau urterako. Ipar Euskal Herrian ere milaka dira deituak.\nPirinio Atlantikoetan kasik 20.000 agente dira lurralde zerbitzuetako Funtzio Publikoan. Erakunde mota franko dira: herriko etxeak, elkargoak, Departamendu Kontseilua, gizarte ekintzarako zentroak, suhiltzaileak, zahar etxeak, eta abar. Lurraldekoei gehitu behar zaizkie estatu zerbitzuak eta ospitaleak.\nElkarrizketa sozialerako eginak diren bi egitura nagusietarako hautatuko dituzte beren ordezkariak agente publikoek abenduaren 6ko bozetan, ondoko lau urterako: Batzorde Teknikoak (BT) eta Administrazio Batzorde Parekideak (ABP). Berrogeita hamar langilez goitiko erakunde gotorrek berenak badituzte. Ttipienek berriz, gehienek, Paueko Kudeaketa Zentroaren esku uzten dute horien antolakuntza, Herriarteko Batzorde Teknikoa dela medio. Euskal Elkargoak ere hala erabakia du. Funtzionario estatutua ez duten kontratupeko langileentzat egitura berri bat plantan jarriko da hemendik goiti: Aholku Batzorde Parekideak. Bizkitartean, horientzat, ez da ia hautagaitzarik agertu; horren ondorioz, ordezkariak izendatuko dira zozketan. Langileen ordezkatzeko zerrendak aurkeztu dituzten sindikatuak hauek dira: CGT, CFDT, FO, Solidaires-LAB, UNSA eta SNDGCT. Ez, denak denetan.\nBatzorde Teknikoak langile guzien hobekuntza sozialak eztabaidatzeko dira, molde kolektiboan. ABPetan, A, B edo C maila desberdineko funtzionarioen lanaldiaren bilakaera indibidualak. Laurent Roux hautagai da CFDTrentzat C mailako agenteen ABPrako. Euskal Elkargoan berriki gertatu den negoziazioa dauka adibidetzat BTaren balioaren azpimarratzeko: “Agintariak gehiago akuilatu mahai inguruan jartzerat, eta aitzinaraztenago dugu elkarrizketa soziala. BTek ez dute indar handirik, bizkitartean, irailean Elkargoan gertatu den gisan, hiru sindikatu ordezkari badituzularik bilkurako aipagaiak onartzen ez dituztenak, gehienetan negoziazioa pizten du”.\nLAB sindikatuko Eñaut Aramendirentzat, munta berezia dute BTek: “Guretzat garrantzitsuenak BTak dira, kolektiboak direlako. Besteak, karrera bilakaera eta borroka indibidualak dira gehiago. Nahiz horiek ere garrantzia baduten, zeren bihar langile batentzat baldin bada kanporatzeko arriskua, inportantea da hor egotea”. ABPen garrantzia azpimarratu nahi izan du Rouxek ere: “Euskal Elkargoak aurkezten dituen txostenentzat ez baduzu sindikatuko ordezkaririk, nekez aitzinarazten dituzu, lobby lana da”.\nPierre Comets, lurralde langileen departamendu idazkaria da UNSA sindikatuarentzat, departamenduko errepide zerbitzuetako agentea izateaz gain. Haien lehentasunak zehaztu ditu: “Funtzio publikoko estatutuaren mantentzea aldarrikatzen dugu. Menturaz, gauza batzuk aldatu behar zaizkio, 1983koa baita gure estatutua. Saiatzen gara sindikatu gisa negoziazioa bururaino eramaten, partaide gisa hartuz lurralde erakundeak eta ez nagusi gisa; behar denean mahaia ukabilaz jotzeko beldurrik izan gabe”. Soldaten balio emendatzea aipatzen da batzordeetan. Estatuak finkatzen du funtzionarioen sarien indizea, eta, beraz, horien bilakaera markatzen. UNSAkoak uste du beste alde batetik tiratu behar litzatekeela: “Ez gara baitezpada hainbeste atxikiak indize puntuaren balioari, baizik eta soldata taulen emendatzeari. Indize-puntua %1 edo %2 emendatzen denean, 1.000 duenak 100 irabaziko du, eta 500 duenak, 50. Gaur egun, ezberdintasun handiak badira Funtzio Publikoko soldata goren eta beherekoen artean”. Sariez gain, langilearen bilakaeraren hobekuntzak aipatu ditu Cometsek: “Karrera bilakaerak ere aldarrikapen azkarrak zaizkigu, demagun, ama eskoletako agenteak C mailatik Brat iragatea”. Langileen arteko desoreken mendratzeko xede bat gehitu du Aramendik langileentzat lortu nahi luketenari buruz: “Orekatzea, hobetzea, eta beti ikastea. Adibidez, lanaldi partzialak zenbat diren publikoan, zer baldintzatan; hori guztia oreka daiteke jadanik herri batzuetan”.\nFormakuntza mailan aldaketa batzuen egiteko parada gisa ikusten ditu ABPak: “Mugaz gaindikoa izanki, tartean, sartzen ahal genuke euskararena edo beste hamar mila gauza, gaur egun Pauen negoziatzen ez direnak”.\nEstoka tinkatzen ari\nCometsek aitortu du, azken aldietan, aferak tinkatzen ari direla buruzagiekin: “Azken agintaldi honetan, ohartu naiz erakundeetan jarrera bortitzagoak direla funtzionarioen aldera. Udaletxe eta elkargoetan, Departamendu Kontseiluan berdin. Gero eta zailagoa da gure nagusiekin mintzatzea. Sindikatuak negoziazioetarik baztertu nahi gaituzte”. Eta horretarako amarru bat erabiltzen dutela salatu du: “Ez da gutiesgarria erranen dudana, baina ikusten dugu joaten direla iritzi baten eskatzera elementuak oro ez dituzten agente batzuei; eta eman dezaketen erantzuna bidatzen dute, sindikatuak bazter utziz”. Eragin jokoen arriskua, funtsean, bi aldetarik gerta daitekeela gehitu du Rouxek: “Berezko ABPa duzularik erakundean, hautetsia denbora berean jujari eta alderdi da. Beste arriskua da sindikatuek presio egin dezaten agenteei erranez: ‘Kide karta ona baldin baduzu, karrera osatzen ahalko duzu!’. Ezin jasana da”.\nLAB sindikatuak beste aldarrikapen bat ekarri du boz hauetara. Kudeaketa Zentroari lotuak diren erakundeek tokian toki sor ditzaten beren batzordeak. Herriko etxeei lotu egiturak dira nagusiki Kudeaketa Zentroan. Aramendi: “158 herrietarik hamabost batek baizik ez dute Batzorde Teknikoa. Beste guztiak Pauetik kudeatuak daude, Kudeaketa Zentrotik. Herri txikietako langileen kudeantza egiteko, nahi eta nahi ez Pauera joan behar dugu”. Ipar Euskal Herrira ekartzeko bide ezberdinak aztertu ditu LABekoak: “Izan daiteke Kudeaketa Zentro bat Ipar Euskal Herri mailakoa; legez, erran nahi luke Pauekoaren adar bat sortzea. Edo, beste aukera bat, politikoagoa: Elkargoko herri txiki guztien artean adostea Herriarteko Batzorde Tekniko bat”.\nJadanik egiten den gauza da. Komuneko Batzorde Teknikoak deitzen dira bi herrik edo egitura desberdinek batzorde bakarra sortzen dutelarik. “Adibidez, Arrangoitzen herriko etxea eta zahar etxea batu dira, 50 langile baino gehiago bilakatu eta batzorde teknikoa sortu dute”. Lehenago aipatu langileen arteko oreka bati buruz joateko tresna gisa ikusten du: “Lan baldintzak Pauen negoziatu ordez, Euskal Herritik negoziatzen ahalko genituzke zuzenean. Erran nahiko luke harmonizazio bat Elkargo honetan. Izan Ainhoako langilea izan Atharratzekoa, lan baldintzak berdinak izatea”.\nKontratupekoen babes eza\nNahiz eta agente publiko estatutudunen kopurua hein batean mantendu den, jakina da kontratu mugatuan eta estatuturik gabe hartzen dituztela langile franko. Alta, Departamendu Kontseiluan ez bezala, sindikatuek ez dute hautagairik aurkeztu Kudeaketa Zentrorako. Roux: “Arazoa da ez dutela aurkeztu nahi. Zaila zaie agertzea kontratua hiru urteren buruan bukatzen zaielarik. Prekaritateak ez du engaiatzera bultzatzen”. Guziz kezkagarria zaio UNSAko ordezkariari ere: “Biziki arranguragarri da! Departamendu Kontseiluan lortu dugu, baina Kudeaketa Zentroan bakar bat ere ez. Hara zer erraten diguten kontratupekoek. ‘Ez dugu engaiatu nahi, beharbada, egun batez, tituludun bilakatuko baikara'”. Horren arrazoietarik bat eman du Rouxek: “Estatutua geriza da. Adibidez, emazte eta gizonen arteko berdintasuna errazago bermatzen da estatutua duzularik”.


Lucia Baskaran Partir nobelari buruz, Sautrela-n . diariovasco.com\nLucia Baskaran 'Partir' nobelari buruz, 'Sautrela'-n\n/ MIKEL FRAILE\nKantugintza eta literaturari buruzko erreportajea berreskuratu du saioak\n26 noviembre 201612:15\nAste honetako saioan idazle berri bat izango dute 'Sautrela' saioan, Lucia Baskaran. Bere opera primari buruz jardungo dira, 'Partir' nobelari buruz, aurtengo apirilean argitaratu dena. Aurretik hainbat mediotan kolaboratu badu ere, honakoa du bere lehen lan luzea, eta Donostiako Expediciones Polares argitaletxe berriarekin argitaratu du. Victoria gaztearen hezibidea narratzen du liburuak; alde batetik Él bikotekidearekin duen harremana, eta bestetik, nerabe zela Madrileko aktore eskola batean pairatutakoen istorioa. Bizitza horren gazi eta gezak aurkituko ditu liburuan, bada, irakurleak, bizitasun eta gordintasun nabarmenaz kontatuak. Desilusioa, bortizkeria, maitasuna, sexua, drogak... inguruko mundu garaikide honetako puska baten erretratutxoa ematen du nobelak. Argitaratu eta luze gabe aski irakurria eta komentatua izan da Espainiako zenbait medio eta literatur zaleren artean. Gaur egun Bartzelonan bizi da, bere bigarren nobela osatzen.\nErreportajean, aurreko astekoaren jarraipena izango dugu. Bob Dylanen Nobel saria dela eta, kantugintza eta literaturaren arteko harremana aztertzen duen erreportaje bat berreskuratu dute programaren biltegi preziatutik, eta haren bigarren zatia izango da ikusgai. Juan Carlos Perez, Ruper Ordorika, Anari, Imanol Ubeda eta Jose Luis Otamendi arituko dira gaiaz hizketan.\nJuan Luis Zabalak, azkenik, Ur Apalategiren nobela bat komentatuko du, 2004an argitaratutako Gure gauzak S.A. Euskal literaturako azken hamarkadetako nobela berezienen artean koka daiteke, euskal literatur sistema bera baitu hizpide, betiere forma fikziozkoan emana. Nobela zalu eta probokatzailea inondik ere.\nHau guztia, ohiko legez, larunbatean izango dute ikusgai, 15:00etatik aurrera, ETB1en.\nJohn Travolta rescata el domingo para Antena 3\nGaztañazpi eta Txikon, bi egunetako espedizioan Perdidora, 'Gailurra Xtreme' saioan


Jesus Guridi auzoko hiritartze-hobekuntzako lanak - Noticias - Ibarra\nJesus Guridi auzoko hiritartze-hobekuntzako lanak\nLanak aste honetan hasiko dira, irailaren 21ean, eta azaro amaieran amaituko dira.\nJesus Guridi inguruko argiteria zein errepide eta espaloiek egokitze lanen beharra dutenez, irailaren 21etik aurrera hiritartze-hobekukuntza lanei ekingo zaie. Aurreikuspenen arabera, azaro amaieran amaituko dira lanak eta obraren kostua 108.000 €-koa izango da.\nAlde batetik, argiteria aldatuko da. Egungoa zaharkituta dago, dauden argiak, bolak, kontsumo altua izateaz gain, kutsadura luminikoa sortzen dute. Argiteria aldatuko da, hodiak eta kableak barne. Hodi berriak sartzeko zanga ireki behar da zutarrien kontra, lehenengo kurban dagoen koadrotik hasita, goiko aparkalekuraino. Orain dauden argiak bolak dira VSAP, 150 W-koak, eta jarriko direnak led argiak izango dira, 53 W-koak. Egindako azterketa energetikoaren arabera, aldaketarekin, inbertsioa 4 urte inguruan amortizatuko da.\nBestetik, errepidea gaizki dago, zuloz beteta, eta hauek betetzen joan badira ere, geroz eta gehiago eta handiagoak sortzen ari dira, beraz garaia da errepide guztia berritzeko. Hala, errepidea eta aparkalekuak asfaltatuko dira Jesus Guridi 1Atik hasita, goiko aparkalekuraino. Espaloiak eta eskailerak ere egokituko dira, puntu batzuetan mugikortasuna hobetzeko.\nObra hauek erabiltzaileentzat sortuko duten eragozpena aparkaleku falta izango da eta lanak aurreratzen doazen neurrian, seinaleak eta oharrak jarriko dira aparkalekuak libratzeko eskatuz.


Garnat-sur-Engièvre - Wikipedia, entziklopedia askea.\n46° 38′ 01″ N, 3° 39′ 47″ E / 46.6336°N,3.6631°E / 46.6336; 3.6631Koordenatuak: 46° 38′ 01″ N, 3° 39′ 47″ E / 46.6336°N,3.6631°E / 46.6336; 3.6631\nBeaulon, Paray-le-Frésil, Saint-Martin-des-Lais, Bourbon-Lancy eta Lesme\n343 (%48.3) 362 (%51)\nGarnat-sur-Engièvre Frantziako udalerri bat da Allier departamenduan dagoena, Auvernia-Rodano-Alpeak eskualdean. 2013an 700 biztanle zituen.\n2007an Garnat-sur-Engièvre udalerrian erroldatutako biztanleak 719 ziren. Familiak 304 ziren, horien artean 80 pertsona bakarrekoak ziren (36 bakarrik bizi ziren gizonak eta 44 bakarrik bizi ziren emakumeak), 92 seme-alabarik gabeko familiak ziren, 112 seme-alabarik gabeko bikoteak ziren eta 20 seme-alabak dituzten guraso-bakarreko familiak ziren.\n2007an 364 etxebizitza zeuden, 305 familiaren etxebizitza nagusia ziren, 16 bigarren erresidentzia ziren eta 43 hutsik zeuden. 351 etxeak ziren eta 13 apartamentuak ziren. 305 etxebizitza nagusietatik 214 bere jabearen bizilekua ziren, 84 alokairuan okupaturik zeuden eta 7 doan lagata zeuden; 2 etxek gela bat zuten, 13 etxek bi zituzten, 62 etxek hiru zituzten, 97 etxek lau zituzten eta 131 etxek bost zituzten. 236 etxek euren parking plaza propioa zuten azpian. 112 etxetan ibilgailu bat zegoen eta 150 etxetan bat baino gehiago zituzten.\nGarnat-sur-Engièvre udalerriko biztanleria-piramidea 2009an .\n2007an lan egiteko adina zuten pertsonak 438 ziren, horien artean 326 aktiboak ziren eta 112 inaktiboak ziren. 326 pertsona aktiboetatik 303 lanean zeuden (174 gizon eta 129 emakume) eta 23 langabezian zeuden (7 gizon eta 16 emakume). 112 pertsona inaktiboetatik 48 erretiraturik zeuden, 22 ikasten zeuden eta 42 "bestelako inaktibo" gisa sailkaturik zeuden.\n2009an Garnat-sur-Engièvre udalerrian 310 unitate fiskal zeuden, 731 pertsonek osaturik. Pertsona bakoitzeko diru-sarrera fiskalaren mediana urteko 17.356 euro zen.\n2007an zeuden 20 komertzioetatik, 1 janari enpresa zen, 3 eraikuntza enpresak ziren, 8 ibilgailuen saltze eta konpontze enpresak ziren, 1 garraio enpresa zen, 1 ostalaritza eta jatetxe enpresa zen, 1 zerbitzu enpresa zen, 1 administrazio publikoko enpresa zen eta 4 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 10 zerbitzu publikoetatik, 1 posta bulegoa zen, 1 funeraria, 2 ibilgailuen konpontzeko eta nekazaritza tresnetako lantokiak, 1 autoeskola, 2 igeltseroak, 1 zurgina, 1 ile apaindegia eta 1 jatetxe.\n2009an zeuden 5 establezimendu komertzialetatik, 1 120 m2 baino gehiagoko denda zen, 1 okindegi zen, 1 harategi zen eta 2 lore-dendak ziren.\n2000. urtean Garnat-sur-Engièvre udalerrian 27 nekazaritza-ustiategi zeuden, 1.650 hektarea erabiltzen.\nBeaulon (3,6 km)\nSaint-Martin-des-Lais (3,9 km)\nParay-le-Frésil (4,5 km)\nLesme (4,9 km)\nVitry-sur-Loire (6,5 km)\nBourbon-Lancy (8,3 km)\nChevagnes (8,8 km)\nSaint-Aubin-sur-Loire (9,7 km)\nOrriaren azken aldaketa: 12 otsaila 2021, 02:00.


Hiru lagun atxilotuta, ustez lapurreta egiteagatik - Arrasate - Goiena.eus\nHiru lagun atxilotuta, ustez lapurreta egiteagatik\nUbane Madera 2010-01-22 10:54\nHiru lagun atxilotu dituzte gaur goizaldean (egubakoitza) Arrasaten, ustez lapurretak egin edo behintzat, ahalegina egiten zebiltzalakoan. Arrasateko Udaltzaingotik emandako datuaren arabera, hiru gizonezko atxilotu dituzte goizaldeko bostak inguruan, eta Ertzaintzaren esku utzi.\nZarugalde kalean, adibidez, furgoneta batean ahalegindu dira lapurreta egiten; eta baita Corinto tabernan ere. Azken horretan leiho baten kristalean zuloa egin dute.\nErdigunera etorrita, berriz, Zur-Lur jostailu-dendan ere erakusleihoaren kristalak apurtu dituzte. Eta jakin badakigu erdiguneko beste pare bat lekutan ere ahalegindu direla lapurreta egiten: perfume-denda batean eta arropa-denda batean.\nHerrizaingo-Sailak emandako informazioaren arabera, dilijentziak zabalik dituzte. Hiru gazteei egotzitako delitua, berriz, lapurretan egitea indarra erabilita. Emandako xehetasunen arabera, oso gazteak dira hiru atxilotutakoak.